Hop aldrig i det kolde vand med hovedet først. Det kan være farligt og øger blandt andet risikoen for at besvime. Når du vinterbader, skal du derfor undgå at få hovedet under vand og tag gerne en hue på hovedet.
Når du udsætter kroppen for det kuldechok, som vinterbadning giver, trækker blodkarrene sig sammen for at bevare varmen omkring kroppens vitale organer. Men blodkarrene i hovedet reagerer ikke ved at trække sig sammen, hvilket betyder, at du meget hurtigt bliver afkølet.